แวะมาอีกครั้งกับโอ้กะจู๋ที่เติบใหญ่ขึ้น โซฟิสติเคทขึ้น มีความชัดเจนในท่าทีออแกนิคมากขึ้น เสมือนได้มาร้านใหม่ สลัดคราบเก่าทิ้ง สวมลุคคอมเมอเชี่ยล เปิดกว้างสำหรับลูกค้าแมสและกลุ่มคนเมืองและเมืองหลวง (แอบคิดถึงแบบเดิม ที่ร้านออกธรรมชาติ ไม่ปรุงแต่งมาก อาหารอลังและฝรั่งมากันอยู่เนืองๆ แต่เอาน่ะ มารู้จักกันใหม่ก็น่าตื่นเต้นดี) ~

   ร้านฮิตจริงขนาดที่ว่าทานวันอาทิตย์ ร้านเปิด 9 โมง โทรจองโต๊ะ 10 โมง โควต้าจองเต็มแล้วต้องวอร์คอินอย่างเดียว แหม!!!~นี่กระตุ้นต่อมทานเลย คือคำว่าเต็มนี่คือ ต้องไปให้ได้สินะ :>3 และด้วยระบบที่มีการจัดการที่ดี เมื่อโทรมาจองโต๊ะและแจ้งว่าเลี้ยงวันเกิด ร้านแจ้งว่ามีเค้กและเครื่องดื่มฟรี 1 ชิ้นและ 1 แก้ว เอาละสิ!!! ร้านฮิต และมีสเปเชี่ยล คือ ถูกร้านแล้วหละ~

   ที่จอดรถที่เพิ่มมากกว่าเดิมและส่วนที่นั่งต่อขยาย ทำให้สะดวกสบายจริงๆ สำหรับเมนูอาหาร มีการจัดชุดสลัดแบบเลือกผัก น้ำสลัด เครื่องเคียง เพิ่มมาจากเมนูเดิมๆที่ยังอยู่ครบ และอาหารแนวออแกนิคส์กับเครื่องดื่มที่เน้นเมนูกาแฟ โกโก้ และน้ำแนวออแกนิคส์ ทำให้ร้านดูใช่!!~ สำหรับคนรักสุขภาพ สาวๆ ผู้ใส่ใจดูแลตัวเอง และอีกหลายคนที่อาจลอง~ปรับจริต~ทานดู~

  หลังจากได้ที่นั่ง ก็เรื่มสั่งอาหารเมนูโปรดและลองเมนูใหม่ดูสักรายการ การเสิร์ฟน้ำและอาหารทำได้ไวและมีพนักงานคอยดูแลเยอะดี วันนี้ลองเมนูดังนี้~

<<<สเต็กซี่โครงสะพานโค้งไซส์ L>>> (385) 
   ซี่โครงไซส์ใหญ่มาหลายชิ้นมาก ซ้อสชุ่มโรยงามาด้วย จานนี้เป็นจานเด็ดประจำบ้าน ด้วยเนื้อนุ่มทานได้หมดทั้งโครง ไม่เหนียวเลย รสชาติอร่อย ทานกับสลัดมาคู่กันที่ขนาดก็ใหญ่สมกัน และเฟรนช์ฟรายส์เหลืองกรอบ รักจานนี้ตั้งแต่แรกทานจนวันนี้ ให้เป็นเมนูอันดับ 1 สำหรับร้านนี้

<<<ฟิชแอนด์ชิป>>> (200กว่าๆ)
   ปลาทอดกับเฟรนช์ฟรายส์ ไม่ได้ออกแนวอังกฤษแบบของออริจิ!! แต่รสก็อร่อยด้วยปลาสด ชิ้นกำลังดี มาหลายชิ้น จิ้มกับดิปส์รสเผ็ดขึ้นจมูกนิดๆ สูตรทางร้านและเฟรนช์ฟรายส์ทอดได้กรอบนอกนุ่มใน รสชาติทำได้มาตรฐานทุกครั้งที่สั่ง

<<<สลัดผลไม้>>> (175)
   สำหรับเมนูนี้ อัดแน่นด้วยผลไม้ต่างๆ อย่างมะม่วง แอ๊ปเปิ้ลแดงและเขียว แคนตาลูป กีวีวางในลูกเมล่อนผ่าครึ่งคว้านเนื้อออก เป็นพรีเซ็นเตชั่นเก๋ทีเดียว ทานกับน้ำสลัดฉ่ำๆ โรยแอลมอนด์ มะม่วงหิมพานต์และลูกเกด รสชาติมาตรฐาน ทำได้โอเคไม่ถึงกับโดดเด่น แต่ก็ทานง่าย ราคาเหมาะสม จานนี้หนักไฟเบอร์แต่น้ำสลัดฉ่ำขนาดนี้คลอเรสเตอรอลน่าจะเยอะอยู่~

<<<สปาเก็ตตี้ปูนิ่มพริกเกลือ>>> (215)      
   เมนูสปาเก็ตตี้ที่หลีกหนีความจำเจ สปาเก็ตตี้ผัดกับกระเทียม มะเขือเทศและหอมใหญ่ รสออกไทย โปะด้วยปูนิ่มตัวใหญ่กำลังดีปรุงรสแล้วทอดกรอบ ตามด้วยไข่กุ้งเป็นแพ ....ว่าจะให้โอกาสเมนูใหม่ แต่กลับผิดหวัง รสชาติไม่ครบเครื่องทั้งเส้นและปูนิ่ม จานนี้ยังไม่ผ่าน~

<<<เค้กเรนโบว์>>> 
   คอมพลิเมนทารี่วันเกิด ชิ้นใหญ่ เนื้อแป้งและครีมนิ่ม รสไม่หวานมาก แอบให้วิปครีมมาทานอีกก้อนใหญ่ อร่อยเลย!!

<<<บราวนี่ แฟรปเป้>>> (105)
   คอมพลิเมนทารี่วันเกิดอีกรายการ แก้วใหญ่ ทำหน้าตาสวยดี รสเข้มข้น ไม่หวานมาก วิปครีมมาหนาๆฟูๆ  อร่อยมาก!!

<<<อเมริกาโน่ร้อน>>> (65)
   ปิดท้ายด้วยกาแฟร้อน รสเบาไปและแก้วเล็กไปนิด ถ้วยนี้ตามหลายรอบ อาจเพราะช่วงเวลาที่สั่งคือเกือบเที่ยงพอดี คนหนาแน่น แต่เป็นเมนูสุดท้าย รอได้อีกนิดน่า

  ช่วงเบิร์ทเดย์วันเกิดทำได้ดี มีการนำเค้กมาให้และร้องเพลงเบาๆที่โต๊ะ พนักงานดูกะตือรือร้นในการมาร้องเพลง ประทับใจทั้งบ้าน จากรอยยิ้มที่เปื้อนหน้าไปตามๆกัน~

  และเมื่อจบกิจกรรมเป่าเค้ก!! สนนราคารวม 1,200 สำหรับ 5 คนผู้ใหญ่และเด็ก 2 คุ้มค่ามาก 

   ถือได้ว่าการมารู้จักโอ้กะจู๋รอบนี้ เป็นโอ้กะจู๋ที่เติบโตไปในทิศทางที่ดี เมนูอาหารหลากหลายและหนักไปทางออแกนิคส์ดูจะเข้าทางจริตส่วนตัวอยู่มาก (และไม่ยากที่จะเป็นร้านโปรดต่อไป)  การบริหารจัดการที่ดีขึ้นมากๆ รวมทั้งราคาและปริมาณอาหารที่เหมาสม ให้ไปเต็มๆสำหรับความประทับใจและชื่นชมในใจ!~